armvectores/hy_wikipedia_2023 huggingface dataset:
90 րոպե երկնքում

«90 րոպե երկնքում» (անգլ.՝ 90 Minutes in Heaven), ամերիկյան քրիստոնեական դրամա՝ ստեղծված ռեժիսոր Մայքլ Փոլիշի կողմից։ Նկարահանվել է 2004 թվականի համանուն բեսթսելլեր վեպի հիման վրա։ Giving Films ընկերությունը նախատեսել էր ֆիլմի ամբողջ հասույթը տրամադրել բարեգործության, սակայն դա նրան չի հաջողվել, քանի որ ֆիլմը տապալվել է վարձույթում։
Ֆիլմը թողարկվել է DVD և Blu-ray ձևաչափերով 2015 թվականի դեկտեմբերի 1-ին։


== Սյուժե ==
Դոն Փայփերը ենթարկվում է սարսափելի ավտովթարի, և նրան հայտարարում են տեղում մահացած։ Իննսուն րոպե անց նրան հասցնում են հիվանդանոց, որտեղ նա վերակենդանանում է և պնդում, որ տեսել է դրախտը և հանդիպել իր մահացած հարազատներին։


== Դերերում ==
Հեյդեն Քրիստենսեն – Դոն Փայփեր
Քեյթ Բոսուորթ — Եվա Փայփեր
Դուայթ Յոկամ — իրավաբան Բոմոնտ
Ֆրեդ Թոմփսոն — Ջեյ Բ. Պերկինս
Մայքլ Ուիտակեր Սմիթ — Քլիֆ Մաքարդլ
Մայքլ Հարդինգ — Դիկ Օնակերկեր
Ռոդա Գրիֆիս — Մերի Նել


== Նկարահանում ==
Ֆիլմի նկարահանումներն սկսվել են 2015 թվականի հունվարին և ավարտվել նույն թվականի մարտի 8-ին։


== Քննադատություն ==
Ֆիլմն ստացել է հիմնականում բացասական արձագանքներ քննադատների կողմից։ Rotten Tomatoes կայքում այն ունի 24 % վարկանիշ 21 գրախոսությունների հիման վրա, որոնց միջին գնահատականը 10 հնարավորից 4,4 է։ Metacritic կայքում ֆիլմն ունի 100 հնարավորից 28 գնահատական՝ հիմնված քննադատների 9 գրախոսությունների վրա, ինչը համապատասխանում է «հիմնականում անբարենպաստ արձագանքներ» կարգավիճակին։


== Ծանոթագրություններ ==


== Արտաքին հղումներ ==
Պաշտոնական կայք
Matt Fagerholm (September 12, 2015)։ «90 Minutes in Heaven» (անգլերեն)։ RogerEbert.com։ Վերցված է 2017-12-26 
Joe Leydon (September 12, 2015)։ «Film Review: ‘90 Minutes in Heaven’» (անգլերեն)։ Variety։ Վերցված է 2017-12-26 
Frank Scheck (9/11/2015)։ «'90 Minutes in Heaven': Film Review» (անգլերեն)։ The Hollywood Reporter։ Վերցված է 2017-12-26
Ծաղկավոր բույսերի ցեղեր (Z)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից Z տառով սկսվող 165-ը։
Աղյուսակի առաջին սյունակում տեղակայված են 165 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
No Brainer

«No Brainer», ամերիկացի հիփ-հոփ երաժիշտ Քալիդի երգը՝ ձայնագրված կանադացի երգիչ Ջասթին Բիբերի, ամերիկացի ռեփերներ Chance the Rapper-ի ու Quavo-ի հետ։ Թողարկվել է 2018 թվականի հուլիսի 27-ին։ Այն դարձել է Քալիդի Father of Asahd (2018) 11-րդ ստուդիական ալբոմի երկրորդ սինգլ։


== Պատմություն ==
Երգն ստացել է դրական արձագանքներ երաժշտական քննադատների ու գրախոսողների կողմից։ Billboard-ն այն համարել է «պոտենցիալ ամառային հիթ»։
Միացյալ Նահանգներում երգը Billboard Hot 100 հիմնական հիթ-շքերթում իր նորամուտը կատարել է հինգերրոդ հորիզոնականում՝ դառնալով Քալիդի չորրորդ, Ջասթին Բիբերի 14-րդ, Chance the Rapper-ի երկրորդ և Quavo-ի հինգերորդ հիթը լավագույն տասնյակում։
Մեծ Բրիտանիայում «No Brainer» երգը Official Trending Chart հիթ-շքերթում իր նորամուտը կատարել է երկրորդ հորիզոնականում։ 2018 թվականի օգոստոսին երգը կատարել է իր նորամուտը UK Singles Chart հիթ-շքերթի չորրորդ հորիզոնականում, որտեղ դարձել է Քալիդի երրորդ և Ջասթին Բիբերի 14-րդ հիթը լավագույն հնգյակում։


== Տեսահոլովակ ==
Պաշտոնական երաժշտական տեսահոլովակը թողարկվել է YouTube-ում 2018 թվականի հուլիսի 27-ին՝ երգի թողարկումից մեկ ժամ անց։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «No Brainer» (անգլ.)
Կարկասոն

Կարկասոն (ֆր.՝ Carcassonne), քաղաք Ֆրանսիայի Օկսիտանիա մարզի Օդ գավառում։ Քաղաքը հանդիսանում է գավառի վարչական կենտրոնը։
Բնակչությունը 2008 թվականի դրությամբ կազմում է 47634 մարդ, բնակչության խտությունը` 731.93 մարդ/կմ²։ Բնակավայրը զբաղեցնում է 65.08 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 135 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29710 աշխատունակ (15-64 տարեկան)  բնակիչ, որոնցից ակտիվ էին 20758-ը, իսկ ոչ ակտիվները` 8952։ Ակտիվության ցուցանիշը կազմում է 69,9 %։ 20758 աշխատունակ մարդկանցից աշխատել է 16884 անձ (8842 տղամարդ և 8042 կին)։ Գործազուրկ են եղել 3874 անձ (1862 տղամարդ և 2012 կին)։ 8952 անաշխատունակներից 2812-ը եղել են աշակերտներ կամ ուսանողներ, 2708-ը` թոշակառուներ, իսկ 3432-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սարգիս Խարբերդցի

Սարգիս Խարբերդցի (թուրքերեն՝ Sarkis Harputlu, 1909 - հունիսի 12, 2014), հայազգի թուրք թենիսիստ, մարզիչ։


== Կենսագրություն ==
Ծնվել է 1909 թվականին Խարբերդի Կեսարիա բնակավայրում։ Մանուկ հասակում կորցրել է հորը՝ Հակոբ բեյին։ Երկու տարեկան հասակում մոր՝ Փառանձեմի հետ տեղափոխվում է Կոստանդնուպոլիս, ուր ապրում են 5 տարի։ Վերադառնում են նորից Դևերեք ու երեք տարի անց կրկին տեղափոխվում Ստամբուլ։ Մանուկ հասակում դպրոց գնալու ծախսերը հոգալու համար Սարգիսը Քադըքյոյի թենիսի կորտերում գնդակ հավաքելով է գումար վաստակել։ Հաճախել է Արամյան Կենդրոնականն վարժարան։ Ավարտելուց հետո սովորել է համալսարանում Հունական բանասիրության բաժնում։
Սարգիս Խարբերդցին Թուրքիայում հայտնի էր անվանի թենիսիստների մարզելով և մի շարք թենիսի ակումբներ ստեղծելով (Dalyan Clup, Caddebostan Raket Kulup)։ Թենիսում երկար տարիներ մարզիչ աշխատելու պատճառով նրան «Վարպետաց վարպետ» (թուրքերեն՝ Hocaların Hocası) էին կոչում։


== Ծանոթագրություններ ==
Նովոֆոնտանկա

Նովոֆոնտանկա (ուկրաիներեն՝ Новофонтанка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1917 թվականին։
2001 թվականի տվյալներով Նովոֆոնտանկա գյուղում բնակվում էր 88 մարդ։ Բնակավայրը զբաղեցնում է 0,237 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտոն Դենիկին

Անտոն Իվանովիչ Դենիկին (ռուս.՝ Антон Иванович Деникин, դեկտեմբերի 16, 1872(1872-12-16)[…], Szpetal, Վլոցլավսկյան նեղուց, Վարշավայի նահանգ, Լեհական թագավորություն, Ռուսական կայսրություն - օգոստոսի 8, 1947(1947-08-08)[…], Էն Արբոր, Միչիգան, ԱՄՆ), ռուսական կայսերական բանակի գեներալ-լեյտենանտ (1916), Ռուսաստանի քաղաքացիական պատերազմում Սպիտակ շարժման առաջնորդ։


== Կենսագրություն ==
1917 թվականին ակտիվորեն մասնակցել է կոռնիլովշչինային։ 1918 թվականի աշնանից դարձել է հակաբոլշևիկյան Ռուսաստանի հարավի զինված ուժերի գլխավոր հրամանատար։ 1919 թվականի ամռան-աշնանը գլխավորել է դեպի Մոսկվա արշավանքը։ Սպիտակգվարդիականների կրած պարտությունից հետո, 1920 թվականի մարտին, անցել է Ղրիմ, ապրիլի 4-ին հրամանատարությունը հանձնել գեներալ Պ․ Վրանգելին և մեկնել Կ․ Պոլիս։
Քաղաքական հայացքներով հարել է կադետներին, եղել պառլամենտական հանրապետության ջատագովը։


== Ծանոթագրություններ ==
Միքայել Մուրադյան (այլ կիրառումներ)

Միքայել Մուրադյան, կարող է վերաբերել՝

Միքայել Մուրադյան - ՍՄԿԿ անդամ 1944 թվականից
Միքայել Մուրադյան - հայ պատմաբան
Հոգնա

Հոգնա, կլիզմա (հուն․՝ լվացում), աղիքները մաքրելու նպատակով հեղուկների, ինչպես նաև դեղորայքային լուծույթների կամ ախտորոշիչ միջոցների ներարկումը ուղիղ աղիքի մեջ։ Տարբերում են մաքրող, լուծողական, դեղորայքային և ախտորոշիչ հոգնաները։ Մաքրող հոգնայի դեպքում ներմուծում են 1-1, 5 չափի, 25- 30 °C ջերմաստիճանի ջուր (կամ օճառաջուր), որի դեպքում աղիքների լորձաթաղանթը գրգռելու միջոցով արագանում է գալարակծկանքը և փափկում կղանքային պինդ զանգվածը։ Մաքրող հոգնայի տարատեսակ էսիֆոնային հոգնա, երբ 0, 5-1 լիտր ջուրը ներմուծվում է բազմանվագ և ռիթմիկ կերպով՝ սիֆոնի սկզբունքով։ Կիրառվում է աղիքների լուծանքի դեպքում, գալարակծկանքը վերականգնելու նպատակով։ Լուծողական հոգնա, 50-200 միլիգրամ բուսական յուղի կամ կերակրի աղի, ծծմբաթթվային մագնեզիումի, ծծմբաթթվային նատրիումի հիպերտոնիկ լուծույթի (50-100 միլիգրամ) ներարկում, որպեսզի աղիքները դատարկվելիս գերլարումներ չլինեն։ Դեղորայքային հոգնա, աղիքների լորձաթաղանթի վրա անմիջական ազդող կամ աղիքների պատերի մեջ ներծծվող դեղանյութերի ներմուծումը (օրինակ, հաճախակի փսխումների դեպքում)։ Մեծ քանակությամբ հեղուկներ օրգանիզմ ներմուծելու նպատակով կիրառվում է կաթիլային հոգնա (կաթիլները լավ են ներծծվում)։ Գլյուկոզի և ֆիզիոլոգիական լուծույթների ներմուծումը կիրառվում է հազվադեպ։ Աղիքների ռենտգենյան հետազոտության նպատակով ներմուծում են կոնտրաստային նյութեր՝ ախտորոշի հոգնա։
Պաադռեմա

Պաադռեմա (էստ․՝ Paadrema), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թեղուտ (այլ կիրառումներ)

Թեղուտ կարող է վերաբերել՝

Թեղուտ - գյուղ ՀՀ Տավուշի մարզում
Թեղուտ - գյուղ ՀՀ Լոռու մարզում
Թեղուտ - անտառ ՀՀ Լոռու մարզում
Թեղուտ - պղնձամոլիբդենային հանքավայր ՀՀ Լոռու մարզում
Թեղուտ - գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Թեղուտ - գյուղ Արևմտյան Հայաստանում, Բիթլիսի վիլայեթի Խլաթի գավառակում
Թեղուտ - լեռնագագաթ Տավուշի մարզում, Կենաց լեռների համակարգում
Թեղուտ - հնավայր Հայաստանի Էջմիածին քաղաքի հարավային կողմում
Կոնք

Անվան այլ կիրառումների համար տե՛ս՝ Կոնք (այլ կիրառումներ)
Կոնք, կոնքագոտի, կմախքի մաս, որն իրանը միացնում է ետին վերջավորություններին (կաթնասունների) կամ ստորին վերջույթներին (մարդու) և ծառայում որպես հենարան ողնաշարի և մարմնի ամբողջ վերին մասի համար, ինչպես նաև սահմանում է մի խոռոչ, ուր զետեղված է ընդերքը։ Կոնք-ազդրային հոդով հոդավորվում է ազդրոսկրերի հետ։ Կազմված է կենտ ոսկրերից (սրբոսկր, պոչուկ) և զույգ կոնքոսկրերից (անանուն ոսկրեր)։ Առջևից կոնքոսկրերն իրար միանալով կազմում են ցայլային համաճոնը, ետևից՝ սրբոսկրի հետ միանում սրբոսկրա-զստային հոդով։ Յուրաքանչյուր անանուն ոսկր բաղկացած է 3 ոսկրերից՝ զստոսկր, նստոսկր, ցայլոսկր։ Վերջիններիս միացման հատվածի արտաքին երեսին գտնվում է քացախափոսը, որի միջոցով հոդավորվում է ազդրոսկրի գլխիկի հետ։ Կոնքի կառուցվածքն օժտված է սեռային առանձնահատկություններով. կանանց կոնքն ավելի լայն է և պակաս խոր, քան տղամարդկանցը։ Տարբերում են մեծ և փոքր կոնքեր։ Մեծ կոնքն առջևից սահմանագծվում է որովայնի առաջային պատի փափուկ հյուսվածքներով, ետևից՝ ողնաշարով, կողքերից՝ զստոսկրերի թևերով, փոքր կոնքն առջևից՝ ցայլոսկրերով, ետևից՝ սրբոսկրով և պոչուկով, կողքերից՝ նստոսկրերով և փափուկ հյուսվածքներով։ Մեծ կոնքում տեղակայված են որովայնի խոռոչի ստորին բաժնի օրգանները, փոքրում՝ ուղիղ աղիքը, միզապարկը, տղամարդկանց մոտ՝ շագանակագեղձը և սերմնաբշտերը, կանանց մոտ՝ արգանդն իր հավելումներով և հեշտոցը։ Կոնքի ոսկրերին կպչում են. hետևից՝ մեջքի, ողնաշարի, առջևից՝ որովայնի մկանները։ Կոնքից սկսվում են նաև ստորին վերջույթի մկանները։ Կոնքի պատերի արյունամատակարարումն իրականանում է զստային ներքին զարկերակներով, նյարդավորումը՝ սրբոսկրային հյուսակով։
Սիմոն Էվոյան

Սիմոն Էվոյան (, Հաղպատ, Ալավերդու շրջան, Հայկական ԽՍՀ, ԽՍՀՄ - 1943), բոլշևիկ հեղափոխական, Հաղպատի կոմբջջի կազմակերպիչներից մեկը, եղել է Լոռու «Չեզոք գոտում» խորհրդային կարգերի նախապատրաստման ու կազմակերպման ակտիվ մասնակիցներից։


== Կենսագրություն ==
Ծնվել է Լոռու մարզի Հաղպատ գյուղում։
1900 թվականին նրանց ընտանիքը տեղափոխվել է  Թիֆլիս։
1905 թվականին ընդունվել է բոլշևիկյան կազմակերպության շարքերը։ Ակտիվորեն մասնակցել է Թիֆլիսում և Կովկասում ապստամբական ու գործադուլային շարժումներին։ Ավելի ուշ հանդիսացել է ՌՍԴԲՊ(բ) Կովկասյան Երկրային կոմիտեի քարոզիչ-կազմակերպիչը Բորչալուի գավառում։ Եղել է Հաղպատի, Շահալի Էլյարի, Մղարթի, Ջալալօղլու կոմբջիջների ակտիվ կազմակերպիչներից մեկը։ Ակտիվորեն ներգրավված է եղել Հաղպատի գյուղացիության և Ալավերդու բանվորների շրջանում բոլշևիկյան քարոզչության ու կուսակցական կազմակերպական աշխատանքներում։
1905 և 1906 թթ Ալավերդում և Հաղպատում անցկացված Ալավերդու շրջանի բոլշևիկյան կուսակցական առաջին և երկրորդ կոնֆերանսների ակտիվ կազմակերպիչ։ Մտերիմ է եղել Ստեփան Շահումյանի հետ։ Մի քանի անգամ ձերբակալվել և դատապարտվել է ցարական իշխանությունների որոշմամբ։
1917 թվականին փետրվարյան հեղափոխությունից հետո ընտրվել է Ալավերդու նորընտիր Բանվորների Դեպուտատների Սովետի նախագահ։
1921 թվականի փետրվարի 6-ին Լոռու գավառի առաջին շրջանի կուսակցական կոմիտեի արտակարգ նիստում որոշվում է կենտրոնացնել ունեցած մարդկային և ռազմական ռեզերվները, սկսել պարտիզանական ջոկատների ձևավորումը Լոռում խորհրդային կարգեր հաստատելու, Վրաստանի Հանրապետությունից անջատելու և Խորհրդային Հայաստանին միացնելու նպատակով։ Սիմոն Էվոյանը ընտրվում է  Ալավերդու հեղափոխական կոմիտեի նախագահ։
1921 թվականի փետրվարի 11-ին Լոռում վրացական տիրապետության դեմ սկսված ռազմական գործողությունների մասնակից է ու Լոռում բոլշևիկյան կարգեր հաստատելուց հետո նշանակվել է Ալավերդու շրջանի առաջին կոմիսար։
Հետագայում կուսակցական ու պետական տարբեր պաշտոններ է վարել։ Եղել է Հայաստանի կոմունիստական կուսակցության անդամ, վարել է բազմաթիվ կուսակցական ու պետական պաշտոններ, եղել է Հայկական ՍՍՀ կենտգործոկոմի և ՀԿԿ կենտկոմի անդամ։
Վախճանվել է 1943 թվականին։


== Աղբյուրներ ==
«Հին բոլշևիկների հիշողություններ», Հայաստանի Պետական Հրատարակչություն, Երևան, 1959 թ.
Մոսես Գոլդբերգ

Մոսես Վոլֆ Գոլդբերգ (էստ․՝ Moses Wolf Goldberg, 30 հունիսի, 1905, Ռույիենա - 17 փետրվարի, 1964, Մոնտքլեր), հրեական ծագմամբ էստոնացի քիմիկոս։ 1949 թվականին Լեո Շտերնբախի հետ համատեղ մշակել է բիոտինի սինթեզման գործընթացը։


== Կենսագրություն ==
Մոսես Վուլֆ Գոլդբերգը ծնվել է 1905 թվականի հունիսի 30-ին Լատվիայի Ռույիենա քաղաքում։ Նրա ծնունդից կարճ ժամանակ անց ընտանիքը տեղափոխվում է Էստոնիայի Վիռու քաղաք։ Գոլդբերգը Տարտուում ավարտել է գերմանական դպրոց, իսկ 1923-1924 թվականներին սովորել է Տարտուի համալսարանում։ Հետագայում կրթությունը շարունակել է Ցյուրիխի Շվեյցարական բարձրագույն տեխնիկական դպրոցում, որն ավարտելիս ստացել է քիմիկոս-ինժեների դիպլոմ։ Դոկտորական աշխատանքը կատարել է Լեոպոլդ Ռուժիչկայի ղեկավարությամբ, նրա գործընկերներն են եղել այնպիսի հայտնի քիմիկոսներ, ինչպիսիք են Տադեուշ Ռեյխշտեյնը, Գեորգ Ռոզենկրանցը և Լեո Շտերնբախը։ Նրա աշխատանքը, որը վերնագրված էր «Versuche zur Synthese Ephedrin-ähnlicher Körper» («Էֆեդրինանման միացությունների սինթեզման գիտափորձ»), պաշտպանվել է 1931 թվականին։ 1935 թվականին Գոլդբերգn անցել է հաբիլիտացիայի գործընթացը։ Շվեյցարիայի քիմիական միությունը 1940 թվականին նրան շնորհել է Վերների մրցանակ և մեդալ։
1942 թվականին Մոսես Գոլդբերգը մեկնել է ԱՄՆ և աշխատանքի տեղավորվել Նյու Ջերսիում՝ «Hoffmann-La Roche» ընկերության գլխավոր բաժանմունքում։ Լեո Շտերնբախի հետ համատեղ նա 1949 թվականին արտոնագրում է բիոտինի սինթեզման գործընթացը։ Ընկերությունում աշխատելու տարիներին Մոսես Գոլդբերգը ստացել է մի քանի արտոնագրեր, զբաղվել է հակաբիոտիկներով ու այլ դեղամիջոցներով։
Մոսես Գոլդբերգը մահացել է 1964 թվականի փետրվարի 17-ին 58 տարեկան հասակում։


== Ընտանիք ==
Մոսես Վուլֆ Գոլդբերգի ծնողները՝ Մեյեր Իցիկ Գոլդբերգն ու Կայլա Հաննա Գիբերմանը, ծնվել են Լատվիայի Բաուսկա քաղաքում։ Նրանք ամուսնացել են Ռիգայում 1904 թվականին։ Մոսես Գոլդբերգն ուներ կրտսեր եղբայր՝ Լեոն (ծնվել է 1907 թվականին), որը նաև սովորում էր Տարտուի համալսարանում, և քույր՝ Միրիամը (ծնվել է 1909 թվականին)։ Մոսես Գոլդբերգի հայրը՝ Մեյեր Իցիկ Գոլդբերգը, աքսորվել է Սիբիր ու սպանվել կամ մահացել 1941 թվականի դեկտեմբերին։ Մայր՝ Կայլա Հաննա Գոլդբերգը, և հարսը (եղբոր կինը)՝ Էռնա Ֆուրման Գոլդբերգը, աքսորվել են Նեդոստուպնի (Սիբիրում՝ Տոմսկի շրջանում) և հավանաբար սպանվել են այնտեղ։ Քույրը՝ Միրիամը, ամուսնու՝ Լեո Քլիոնսկու հետ փախել է Տաշքենդ։ Լեո Քլիոնսկին պատերազմից հետո վերադարձել է Էստոնիա, իսկ Միրիամի ճակատագիրը հայտնի չէ։ Լեո Գոլդբերգը 1941 թվականին չի աքսորվել. նրա ճակատագիրը նույնպես հայտնի չէ։
Մոսես Վուլֆ Գոլդբերգը մոտ 1928 թվականին ամուսնացել է շվեյցարացի Ռեգինա Հաուզերի հետ։ 1942 թվականին հունվարին նրանք մեկնել են ԱՄՆ Ռեգինայի մոր՝ Իդա Հաուզերի հետ միասին։ Նրանք երեխաներ չեն ունեցել։


== Ծանոթագրություններ ==
Դացզուի ժայռաքանդակներ

Դացզուի ժայռաքանդակներ չինական կրոնական արձանների և ժայռաքանդակների շարք, որոնք գտնվում են Չինաստանի Դացզու նահանգի Չունցին քաղաքում։ Ժայռաքանդակները թվագրվում են Ք․ա 7-րդ դարին, պատկերում են և կրում բուդդայական,կոնֆուցիական,դաոսականական հավատալիքների ազդեցությունը։ Որոշները ժայռափոր քարայրային դամբարաններ են, սովորական չինական բուդդայական ոճով, իսկ մյուսները քարե քանդակներ, որոնք փորագրված են բաց ժայռերի մակերեսներին։


== Համաշխարհային ժառանգության ցանկ ==
Համալիրն ընդգրկված է Համաշխարհային ժառանգության ցանկում։ Դացզուի ժայռաքանդակները կազմված են 75 պահպանվող վայրերից, որոնք ներառում են մոտ 50 000 արձան, չինական տառերից կազմված ավելի քան 100 000 արձանագրություններ և մակագրեր։ Այդ վայրերը գտնվում են Չունցինի ինքնավար քաղաքային շրջանում, Դազու նահանգի զառիթափ սարալանջերում, Չունցին քաղաքի տարածքից մոտ 165 կմ արևմուտք։ Հիմնական ժայռափոր քարայրները գտնվում են Բաոդ և Բեյշան լեռների վրա։
Ժայռաքանդակները Համաշխարհային ժառանգության ցանկում ընդգրկվել են 1999 թվականին, որակվելով որպես՝ «․․․դրանց գեղագիտական որակը, առարկաների հարուստ բազմազանությունը՝ թե աշխարհիկ և թե կրոնական, և լույսը, որ սփռում են Չինաստանում՝ այս ժամանակաշրջանի ընթացքում։ Նրանք ապահովում են բուդդայական, կոնֆուցիական, դաոսականական ներդաշնակ համակցության ակնհայտ ապացույցները։»


== Պատմություն ==
Առաջին ժայռաքանդակները թվագրվել են մ. թ. ա. 650 թվականին Թան դինաստիայի կողմից, սակայն դրանց ստեղծման հիմնական շրջանը սկսվել է 9-րդ դարի վերջին, երբ Վեյ Յունջինգը՝ Չանգժուի պերֆեկտը առաջին ժայռաքանդակները պատկերեց Բեիշան լեռան վրա, և նրա օրինակին հետևեցին Թանգ դինաստիայի փլուզումից հետո՝ 5 Դիանաստիաների և 10 Թագավորությունների ժամանակաշրջանի ընթացքում նրա օրինակին են հետևել տեղական ազնվականությունը, վանականները և միանձնուհիները, սովորական մարդիկ (907-65)։ 12-րդ դարում, Սոնգ դինաստիայի ժամանակաշրջանում, բուդդիստ վանական Ժաո Ժիֆենգը սկսել է մշակել քանդակներ և ժայռաքանդակներ Բաոդ լեռան վրա՝ իր կյանքի 70 տարիները նվիրելով նախագծին։
Երկար տարիներ շարունակ ժայռաքանդակները արգելված են եղել այցելուների համար։ Չին զբոսաշրջիկների համար ժայռաքանդակները բացվել են 1961 թվականին, իսկ օտարերկրացիների համար՝ 1980 թվականին։ Մինչև 1975 թվականը, կար միայն մեկ ճանապարհ Դացզու քաղաքի և հիմնական ժայռաքանդակների միջև։ Չինաստանի մշակութային հեղափոխության զանգվածային հակակրոնական վանդալիզմի ժամանակ մեկուսացումը օգնել է անվնաս պահել արվեստի այս նմուշները։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի համաշխարհային ժառանգության գլխավոր էջ
Wisdom embodied: Չինական բուդդայական և դաոսական քանդակը Արվեստի թանգարանում
Ինիո (կոմունա)

Ինիո (ֆր.՝ Ignaux), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ։ Համայնքի շրջանը Ֆուան է։
Համայնքի INSEE կոդ՝ 09140։


== Բնակչություն ==
Համայնքի բնակչությունը 2008 թվականին կազմում էր 129 մարդ։


== Տնտեսություն ==
2007 թվականի տվյալներով 51 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 14-ը անգործունակ (ակտիվության ցուցանիշը 72,5 %, 1999 թվականին եղել է՝ 74,4 %)։ 37 աշխատունակ բնակիչներից 33-ը աշխատում էին (18 տղամարդ և 15 կին), անաշխատանք էին 4-ը (3 տղամարդ և 1 կին)։ 14 անգործունակ մարդկանցից 1-ը աշակերտներ կամ ուսանողներ են, 10-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ինիո» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-28 
«Ինիո» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Տվաղուս

Տվաղուս, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գյուղից 3-4 կմ հեռավորության վրա գտնվում էր Բադրանանց գյուղը։
XIX դարի վերջին և XX դարի սկզնին ուներ 20-30 տուն հայ բնակիչ։
Բնակիչների հիմնական զբաղմունքն անասնապահություն, երկրագործություն և արհեստներն էին։
Տվաղուսի արևմտյան կողմում գտնվում էր Ս. Գևորգ փոքրիկ եկեղեցին։ Գյուղի մոտակայքում է նաև գտնվում Շիրինից Ս. Գևորգ վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գևորգ Կարապետյան (այլ կիրառումներ)

Ստորև ներկայացված են Գևորգ Կարապետյան անունը կրող անձինք՝

Գևորգ Կարապետյան (աշուղ)՝ հայ աշուղ, գուսան, ստեղծագործական անունը՝ Ֆիզահի
Գևորգ Կարապետյան (ճարտարագետ)՝ հայազգի նշանավոր ճարտարագետ, կամրջաշինարար, գրող և ինքնուս կոմպոզիտոր
Գևորգ Կարապետյան (աշխարհագրագետ)՝ հայազգի նշանավոր աշխարհագրագետ
Գևորգ Կարապետյան (ֆուտբոլիստ)՝ հայ ֆուտբոլիստ
Վիանա-դու-Կաշտելու

Վիանա-դու-Կաշտելու(պորտ.՝ Viana do Castelo, [viˈɐnɐ du kɐʃˈtɛlu])- նավահանգիստ-քաղաք Պորտուգալիայում, նույնանուն մարզի և մունիցիպալիտետի կենտրոնը։ Քաղաքի բնակչությունը կազմում է 36,7 հազար, մունիցիպալիտետինը՝ 88,6 հազար։ Քաղաքը և մունիցիպալիտետը գտնվում են տնտեսական-վիճակագրական շրջանում (Հյուսիսային շրջան և Մինյու-Լիմա ենթաշրջան)։ Ըստ հին վարչական բաժանման, քաղաքը մտնում է նաև Մինյու պրովինցիայի մեջ։


== Տեղադրություն ==
Քաղաքը գտնվում է մայրաքաղաք Լիսաբոնից 335 կմ դեպի հյուսիս, Ատլանտյան օվկիանոսի ափին, Լիմա գետի գետաբերանում։

Մունիցիպալիտետի սահմանները․

Հյուսիսում՝ Կամինյա մունիցիպալիտետ
Արևելքում՝ Պոնտե-դե-Լիմա մունիցիպալիտետ
Հարավում՝ Բարսելուշ և Էշպոզենդի մունիցիպալիտետներ
Արևմուտքում՝ Ատլանտյան օվկիանոս


== Բնակչություն ==


== Պատմություն ==
Պորտուգալիայի թագավոր Աֆոնսու 3-րդ-ը 1253 թ.-ին հիմնադրեց քաղաք և այն անվանեց Վիանա։ 16-րդ դարում քաղաքի նավահանգիստը անհրաժեշտ նշանակություն ստացավ և դարձավ երկրի գլխավոր նավահանգիստներից մեկը, որտեղից պորտուգալացի հետազոտողները գնում էին դեպի իրենց հայտնագործությունները։ Քաղաքի առավել դիտարժան շինությունները վերաբերվում են հենց այդ շրջանին։


== Տեսարժան վայրեր ==
Տեղական բանահյուսության հուշարձանը կայարանի մոտ
Սարի վրա գտնվող Սանտա Լյուսիա բազիլիկը
Ֆունիկուլյոր Սանտա Լյուսիա բազիլիկի մոտ
«GIL EANNES» նավը - թանգարանի վերածված լողացող հիվանդանոց
Լիմա գետով անցնող Գուստավ Էյֆելի կամուրջը
2009 թ․-ի հունվարի 1-ին Հանրապետության հրապարակում տեղադրվել է բնիկ Վիանա-դու-Կաշտելուցի ճանապարհորդ Դիոգո Ալվարես Կորեիյայի և նրա կին՝ Եկատերինա Պարագվասի հուշարձանները։ Հուշակոթողի հեղինակ՝ Ժոզե Ռեդրիդես (պորտ.՝ Jose Rodrigues) ։


== Տրանսպորտ ==
Քազաքում գործում է ծովային, երկաթուղային տրանսպորտ։ Ավտոմոբիլային տրանսպորտի ուղիները՝ Վիանա-դու-Կաշտելու — Պոնտե-դա-Բարկա (A27), Պորտու — Կամինյա (A28), N13, N202։


== Շրջաններ ==


== Հայտնի բնիկներ ==
Ֆագունդես Ժուան Ալվարիշ (մոտ1460—1521) - Պորտուգալացի ծովագնաց, հետազոտող։


== Քույր-քաղաքներ ==
Վիանա-դու-Կաշտելուն ընկերական փոխհարաբերությունների մեջ է հետևյալ քույր-քաղաքների հետ։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Русскоязычное фотоописание города Виана-ду-Каштелу и окрестностей
Официальный сайт муниципалитета на португальском языке
Կուդինովկա (Միլլերովսկի շրջան)

Կուդինովկա (ռուս.՝ Кудиновка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Նովոստեպնոյ (Սալսկի շրջան)

Նովոստեպնոյ (ռուս.՝ Новостепной), ավան Ռուսաստանի Ռոստովի մարզի Սալսկի շրջանում։ Մտնում է Մանիչսկի գյուղական համայնքի կազմի մեջ։
Société Générale

Société Générale, ֆրանսիական ֆինանսական ընկերություն։ Շտաբ-բնակարանը գտնվում է Փարիզում։ Ընկերությունը հիմնադրվել է 1864 թվականին։ Ունի 30 միլիարդ դոլլարի կապիտալ։


== Ծանոթագրություններ ==


== Արտաքին հղումներ ==
Պաշտոնականա կայքը
Կանգվար (ամրոց, Գուգարք)

Անվան այլ կիրառումների համար տե՛ս՝ Կանգվար (այլ կիրառումներ)Ագռավաքար, ամրոց Մեծ Հայքի Գուգարք աշխարհամասի Տաշիր գավառում։


== Ծանոթագրություններ ==
Լոռվա գյուղացիության ձայնը

«Լոռվա գյուղացիության  ձայնը», խորհրդային շրջանի հասարակական-քաղաքական երկշաբաթաթերթ։ Հանդիսացել է Լոռու բոլշևիկյան կազմակերպությունների և գյուղացիական միության օրգանը։ Առաջին անգամ Լույս է տեսել 1920 թվականին, Լոռու «Չեզոք գոտում» (տպագրվել է Երևանում)։ Խմբագիր-հրատարակիչ՝ Ս. Երզնկյան։ 
Լուսաբանել է բոլշևիկների ագրարային քաղաքականությունը, տպագրել հողի մասին լենինյան դեկրետը։ Կոչ է արել աշխատավորությանը «ակտիվորեն մասնակցել հասարակական կյանքին, ստեղծել ժողովրդավարական տներ, գյուղացիական ակումբներ, ընթերցարան-գրադարաններ»։ 
Լուրեր է հաղորդել Կովկասյան ճակատում Կարմիր բանակի գործունեության մասին։
Ֆլորա Աղաբաբյան

Ֆլորա Աղաբաբյան, ամերիկաբնակ հայ միջազգային շեֆ-հրուշակագործ, ԱՄՆ-ում անցկացվող հարսանյաց տորթերի` «Grand National Wedding Cake» մրցույթի հաղթող։ Նրա աշխատանքներից շատերը որպես արվեստի գործեր պահվում են տարբեր թանգարաններում։


== Կենսագրություն ==
Ֆլորա Աղաբաբյանը ծնվել է Երևանում: Մանկուց զբաղվել է պարով։ Հովհաննես Շամամյանի մոտ՝ «Բարեկամություն» անսամբլում պարել է ժողովրդական պարեր։ Ֆլորան երկու անգամ ընդունվել է Երևանի թատրոնի և կինոյի պետական ինստիտուտ, սակայն կիսատ է թողել ուսումը։ Այնուհետև մեկնել է Ռուսաստան և խմորեղեններ պատրաստելով գումար վաստակել։ Երեսուներեք տարեկանում տեղափոխվել է ԱՄՆ։ Աշխատանքի է անցել միանգամից Լաս Վեգասի երեք կազինոյում։ Աշխատել է շաբաթական մոտ հարյուր ժամ։ Հրուշակագործության հետ կապված որևէ կրթություն նա չի ստացել, ամեն ինչ սովորել է ինքնուրույն, կարդալով և պատրաստելով։ ԱՄՆ-ում հրուշակային արվեստի հանդեպ նրա հետաքրքրությունը էլ ավելի մեծացավ։ Վերջնականապես Ֆլորան աշխատանքի անցավ «Վին» («Wynn») խաղատուն-հյուրանոցում, որը Նևադա նահանգի ամենահեղինակավոր և թանկարժեք հյուրանոցներից մեկն է։ «Վին» խաղատուն-հյուրանոցում նա զբաղվում է միայն տորթերի դեկորացիայով:

Ֆլորան մասնակցել է բազմաթիվ միջազգային մրցույթների և արժանացել պարգևների։ Նա տորթեր է պատրաստել դերասաններ Մել Գիբսոնի, Ջենիֆեր Լոպեսի, Ուիլ Սմիթի, երգչուհիներ Սելին Դիոնի, Բեյոնսեի, հեռուստաաստղ Քիմ Քարդաշյանի, թենիսիստ Անդրե Աղասիի, բասկետբոլիստ Մայքլ Ջորդանի, միլիադրատերեր Դոնալդ Թրամփի, Սթիվ Վինսի, Սաուդյան Արաբիայի արքայադուստեր և այլ ճանաչված մարդկանց համար։


== Ծանոթագրություններ ==
Ռեյչլ Հոլիս

Ռեյչլ Հոլիս, ամերիկացի գրող, մոտիվացնող գրող և բլոգեր։ Նրա, իր խնդիրների հիման վրա գրված գիրքը՝ «Աղջիկ ջան, ուշքի արի», սկսել է թողարկվել 2018 թվականի փետրվարից։ Նրա գիրքը 7 ամսվա ընթացքում եղել է ամենաշատ վաճառված լավագույն 10 գրքերի թվում, իսկ 12 շաբաթվա ընթացքում եղել է ամենաշատ վաճառված գրքերից և ԱՄՆ-ում վաճառվել է 880,000 օրինակ։ Այն 2018 թվականին Amazon.com-ում երկրորդ ամենաճանաչված գիրքն էր։


== Վաղ կյանքը և կրթությունը ==
Հոլիի տատիկ պապիկները Օկիներ էին, որոնք ձեռք էին բերում բամբակյա իրեր, որպեսզի օգնեն իրնեց վեց երեխաներին։
Ավագ դպրոցն ավարտելուց հետո Հոլիսը մեկնում է Լոս Անջելես։ Նա սկսում է աշխատել Miramax-ում։ Մինչդեռ նա աշխատում էր նա հանդիպեց իր ամուսնուն և հիմնեց հաջող միջոցառումների պլանավորման ընկերություն՝ Chic Events:


== Կարիերան ==
Նրա սոցիալական ցանցերում առաջընթացը եղավ 2015 թվականի մարտին, երբ նրան հայտնի դարձրեց Ինստագրամյան լուսանկարը։ «Ես հագնում եմ լողազգեստ, քանի որ ես հպարտանում եմ այս մարմնով և նրա վրա ամեն մի նշումով»։ Այդ  նշանները ապացուցում են, որ ես օրհնված եմ եղել իմ երեխաներով բայց շատ էի աշխատում նիհարելու համար, նա գրում էր իր էջում։ Այն նվաճեց ավելի քան 10 միլիոն դիտում։
Հոլիի Աղջիկ ջան, ուշքի արի գիրքը Վաշինգտոն Փոստը բնութագրում է որպես «հուշերի խառնուրդ, հորդորներ, աստվածաշնչյան գրություններ և ընդհանուր իմաստով աղջկա խոսակցություն»։ «Աղջիկ ջան, ուշքի արի» գիքի հիմնական գաղափարախոսությունը կանանց ինքնավստահության մասին է, որը ամփոփված է Հոլիսի «Դուք, և միայն դուք, ի վերջո, պատասխանատու եք, թե որքան երջանիկ եք» խոսքերի մեջ ։
Նախքան իր գրքի հաջողությունը, Հոլիսը և իր ընտանիքը տեղափոխվել է Տեխաս՝ Օսկինից դուրս։
Նա հաճախ ՅուԹյուբում տեղադրել է վիդեոներ, մոտիվացնող հաղորդագրություններ և ձեռք բերել է շուրջ 71,000 հետևորդ։
2019 թվականին Հոլիսը թողարկել է հաջորդ գիրքը՝ «Աղջիկ ջան, ուշքի արի»։


== Ծանոթագրություններ ==


== Արտաքին հղումներ ==
Ռեյչլ Հոլիսը նյումեգում(չաշխատող հղում)
Ռեյչլ Հոլիս. «Դու պետք է քեզ սիրես»
Ռեյչլ Հոլիս. «Մի՛ թաքցրու քո մեջ եղած լույսը»
(995) Ստեյնբերգա

(995) Ստեյնբերգա (անգլ.՝ Sternberga), աստերոիդ աստերոիդների հիմնական գոտում։ Հայտնաբերվել է 1923 թվականի հունիսի 8-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,615494 ա. մ., առավելագույնը մոտենում է 2,1808 ա. մ. հեռավորության վրա և հեռանում 3,0502 ա. մ.։ Արեգակի շուրջ մեկ ամբողջական պտույտ է կատարում 1545 երկրային օրվա ընթացքում, իր ուղեծրով շարժվելով միջինում 0,233009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(995) Ստեյնբերգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոռե Կանավեզե

Տոռե Կանավեզե (իտալերեն՝ Torre Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 628 մարդ (2008 թվականի տվյալներով)։ Բնակչության խտությունը՝ 126 մարդ/կմ²։ Տարածքը՝ 5 կմ²։ Փոստային ինդեքսը՝ 10010։ Հեռախոսային կոդը՝ 0124։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջոնբոկջուկ

Ջոնբոկջուկ, այս ուտեստը պատկանում է բրնձից պատրաստված շիլաների խմբին։ Այն պատրաստվում է սպիտակ բրնձից և ծովային կաղամարից։ Կաղամարը Կորեայում հեղինակավոր ուտեստ է։ Ջոնբոկջուկը Չեդժուդո կղզում հանդիսանում է որպես դելիկատես։ Այն ոչ միայն դելիկատես է, շատ սննդարար ուտեստ, որը օգտակար է հիվանդներին և ծերերին։ Ջոնբոկջուկը պատրաստվում է ինչպես մսից, այնպես էլ ներքին օրգաններից։ Պատրաստ վիճակում այն պետք է ունենա փղոսկրի գույն։


== Պատրաստման եղանակը ==
Կաղամարը խոզանակով մաքրելուց հետո բացում են, զգուշորեն առանձնացնում միսը ու օրգանները, մանր կտորների բաժանում և խորը ամանի մեջ տապակում քիչ քանակության քունջութի յուղի մեջ։ Այնուհետև ավելացվում է նախօրոք տաք ջրով թրջված բրինձը և կափարիչով փակելով ամանի բերանը թողնում եփվի։ Պատրաստի վիճակում ավելացնում են աղ և կորեական սոյայի սոուս։
(2100) Ռա-Շալոմ

(2100) Ռա-Շալոմ (անգլ.՝ Ra-Shalom), աստերոիդ ատենի ընտանիքում։ Հայտնաբերվել է 1978 թվականի սեպտեմբերի 10-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 0,832072 ա. մ., առավելագույնը մոտենում է 0,4689 ա. մ. հեռավորության վրա և հեռանում 1,1952 ա. մ., իսկ Երկրի ուղեծրին Ռա-Շալոմ աստերոիդը նվազագույնը մոտենում է 0,1499 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 277,23 երկրային օրվա ընթացքում, իր ուղեծրով շարժվելով միջինում 1,298563 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,76° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2100) Ռա-Շալոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օխոտսկի շրջան

Օխոտսկի շրջան (ռուս.՝ Охотский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1926 թվականին։ Վարչական կենտրոնը՝ Օխոտսկ։


== Աշխարհագրություն ==
Շրջանի տարածքի մակերեսը կազմում է 158517,8 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 8197 մարդ։ Բնակչության խտությունը կազմում էր 0,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)Nicolas Chumachenco
Նեսգունի

Նեսգունի (վրաց.՝ ნესგუნი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 121 մարդ։


== Ծանոթագրություններ ==
Հիլարիոս

Հիլարիոս Պիկտավացի (լատ.՝ Hilarius Pictaviensis, շուրջ 315 - 367), եպիսկոպոս և կաթոլիկ եկեղեցու հայր։ Նշանավոր աստվածաբան։ Պայքարել է արիոսականության դեմ։ 356 - 359 թթ. գրել է իր գլխավոր աստվածաբանական երկը՝ «Սուրբ Երրորդության մասին» (De Trinitate) երկը՝ նվիրված Որդու (Հիսուս Քրիստոսի) աստվածության ապացուցմանը։


== Ծանոթագրություններ ==
Ռափայել Տեր-Թումայան

Ռափայել Թումայի Տեր-Թումայան (նաև՝ Հաջի Ռափայել, Հեքիմ Ռափայել, ?, Ստանոզ, Անկարայի գավառ, Անկարայի նահանգ - 1915, Ստանոզի մոտ), հայ բժիշկ։


== Կենսագրություն ==
Ծնվել է Անկարայի նահանգի Անկարայի գավառի Ստանոզ ավանում՝ Տեր Թումա քահանայի ընտանիքում։ Պատկանել է Ստանոզի առևտրական համայնքին։ Բժշկական կրթություն չի ունեցել, սակայն, ունենալով բժշկական ու անասնաբուժական բազմակողմանի գիտելիքներ ու փորձ, զբաղվել է ժողովրդական բժշկությամբ (հեքիմությամբ) և անձնվիրաբար ծառայել ժողովրդին։ Ճանաչված ու հարգված է եղել ավանի թուրք և հայ բնակչության կողմից, որպես աստվածավախ ու անբասիր նկարագրով անձ։ Նրան կոչել են Հաջի Ռափայել կամ Հեքիմ Ռափայել։
1915 թվականի տարագրության ժամանակ բոլոր ստանոզցիներին տեղահանել են դեպի Անկարա, սակայն որոշ պատճառներով առևտրականները վերադարձվել են Ստանոզ։ Կարճ ժամանակ անց պետական մարմինները նրանց
կրկին կանչել են իրենց մոտ ու առաջարկել իսլամ ընդունել, ինչի փոխարեն նրանց կտրվեր գերմանական անձնագիր։ Սական ստանոզցիները մերժել են այդ առաջարկը, ինչի հետևանքով առևտրականներին տարել են Ստանոզից 8 կմ հեռու գտնվող մի վայր, բոլորին սպանել ու թաղել մի խորունկ փոսում։ Դրանց մեջ է եղել ու առանձնակի դաժանությամբ սպանվել նաև Հեքիմ Ռափայելը։
Ունեցել է կին՝ Սրբուհի և որդիներ Կղեմես և Թոմա Տեր-Թումայաններին, որոնցից վերջինը 1940 թվականին զոհվել
է Փարիզի ռմբակոծության ժամանակ։


== Գրականություն ==
Թէրզեան Կարապետ, Պատմագիրք Ստանոզի Հայոց, Պէյրութ, 1969, 372 էջ
Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923), հ. 3, Անկարայի նահանգ, Երևան, 2006։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(2402) Սատպաև

(2402) Սատպաև (անգլ.՝ Satpaev), աստերոիդ աստերոիդների հիմնական գոտում։ Հայտնաբերվել է 1979 թվականի հուլիսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,221859 ա. մ., առավելագույնը մոտենում է 1,9318 ա. մ. հեռավորության վրա և հեռանում 2,5119 ա. մ.։ Արեգակի շուրջ մեկ ամբողջական պտույտ է կատարում 1209,69 երկրային օրվա ընթացքում, իր ուղեծրով շարժվելով միջինում 0,297598 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2402) Սատպաև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այն-Էլ-Խաբբաթ

Այն-Էլ-Խաբբաթ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռոդոնիտ

Ռոդոնիտ (հուն․ po6ov — վարդ), սիլիկատների խմբի միներալ, CaMn4[SisOi5]։ Քիմիական կազմը՝ 30—46% MnO, 4—6,5% CaO, 45—48% Si02․ խառնուրդներ FeO (մինչև 12%), Zn, Mg, Al և այլն։ Բյուրեղային համակարգը տրիկլինային է։ Բյուրեղները հազվադեպ են և ունեն թերթիկների, զուգահեռանիստի ձև։ Սովորաբար հանդիպում է հատիկային կամ խիտ զանգվածի ձևով։ Դույնը՝ վարդագույն, փայլը՝ ապակու, կարծրությունը՝ 5,5—6, խտությունը՝ 3400—3750 կգ/մ3։ Ցածր ջերմաստիճանային միներալ է և առաջանում է հիդրոթերմալ և կոնւոակտամետամորֆային հանքավայրերում։ Կիրառվում է որպես զարդաքար և երեսպատման քար։ Հայտնի են Ուրալի հանքավայրերը։


== Ծանոթագրություններ ==
Տիրանա

Տիրանան (ալբ․՝ Tiranë), Ալբանիայի մայրաքաղաքն է և Տիրանա ռետի ադմինիստրատիվ կենտրոնը, երկրի քաղաքական, տնտեսական և մշակութային գլխավոր կենտրոնը։ Տարածքը՝ 30 կմ²։ Հիմնադրվել է 1614 թվականին, 1920 թվականին հռչակվել է երկրի մայրաքաղաք։


== Պատմություն ==
Աղբյուրներում առաջին անգամ հիշատակվում է 15-րդ դարում՝ որպես փոքր բնակավայր։
Քաղաքը հիմնադրվել է 17-րդ դարին։ 1920 թվականի հունվարին Տիրանան հռչակվել է Ալբանիայի մայրաքաղաք և կառավարության նստավայր։ 1920-ական թվականներին այնտեղ առաջացել են առաջին արհմիությունները։ 1939 թվականի ապրիլից 1943 թվականի սեպտեմբերը Տիրանան օկուպացրել է Ֆաշիստական Իտալիան, 1943 թվականի սեպտեմբերից՝ Ֆաշիստական Գերմանիան։ Տիրանան ալբան ժողովրդի ազգային-ազատագրական պայքարի կենտրոններից էր։
1944 թվականի նոյեմբերի 17-ին ազգային-ազատագրական բանակը քաղաքն ազատագրել է գերմանաֆաշիստական զավթիչներից։
1944 թվականի նոյեմբերի 28-ին Տիրանա է տեղափոխվել ժողովրդա֊դեմոկրատական կառավարությունը, և 1946 թվականի հունվարի 11-ին հռչակվել է Ալբանիայի Ժողովրդական Հանրապետությունը։


== Ճարտարապետություն ==
Տիրանայի հատակագծային կառուցվածքը ճառագայթաձև-օղակային է։ Հին թաղամասերը ծուռ ու մուռ փողոցներով են, բակի խորքում տեղադրված տներով։ Վարչական և մշակութային կենտրոնը կառուցապատվել է 1920-1930-ական թվականներին (Սկանդերբեգի հրապարակի անսամբլը, բանկի, համալսարանի, օպերայի և բալետի թատրոնի շենքերը)։
1953-1958 թվականներին ընդունվել է Տիրանայի վերակառուցման նախագիծը (ճարտարապետներ՝ Դ․ Ատրազիմիրի, Մ․ Մելե)։ Ստեղծվել են ընդարձակ բնակելի համալիրներ, կառուցվել է «Նոր Ալբանիա» կինոստուդիան (1952 թվական, խորհրդային ճարտարապետ՝ Դ․ Լ․ Լավրով)։
Տիրանայում են Տիրանայի համալսարանը (1957 թվականից), գյուղատնտեսական, գեղարվեստի, ֆիզկուլտուրայի համալսարանները, Ալբանիայի գիտությունների ակադեմիան, Ազգային գրադարանը, հնագիտության և ազգագրության, ազգային-ազատագրական պայքարի թանգարանները, օպերայի ու բալետի թատրոնը են։


== Արդյունաբերություն ==
Տիրանայում կենտրոնացած է երկրի արդյունաբերական արտադրանքի նշանակալի մասը։ Կա սննդհամի (այդ թվում՝ ծխախոտի), տեքստիլ արդյունաբերություն, մետաղամշակում ու մեքենաշինություն, կահույքի, ցեմենտի, շինանյութերի արտադրություն, քարածխի արդյունահանում, ջէկ։ Երկաթուղով միանում է Դուրես նավահանգստի և Միլոտի քաղաքի հետ։ Տիրանայի մոտ է Ռինաս օդանավակայանը։


== Աղբյուրներ ==
Տոմակովկա (քաղաքատիպ ավան, Ուկրաինա)

Տոմակովկա (ուկրաիներեն՝ Томаківка), քաղաքատիպ ավան Ուկրաինայի Դնեպրոպետրովսկի մարզի Տոմակովի շրջանում։ Հիմնադրվել է 17-րդ դարում։
2001 թվականի տվյալներով Տոմակովկա քաղաքատիպ ավանում բնակվում էր 8 090 մարդ։ Բնակավայրը զբաղեցնում է 11442 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
1967

1967 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1967 թվականն է, 
XX դարի 67-րդ տարին։


== Դեպքեր ==
Հունվար 10 - Երևանում գործարկվեց Խորհրդային Միությունում ամենախոշոր՝ 6 միլիարդ էլեկտրոն-վոլտանոց արագացուցիչը՝ Արուսը։
Նոյեմբեր 28 - Երևանում տեղի ունեցավ Ծիծեռնակաբերդի բարձունքի վրա կառուցված 1915 թ. Մեծ եղեռնի զոհերի հիշատակին նվիրված հուշարձան-կոթողի բացումը։


== Ծնունդներ ==
Հունվար 2 - Տիա Կառերե, ամերիկյան դերասանուհի
Մարտի 13 - Անդրես Էսկոբար, կոլումբիացի ֆուտբոլիստ, պաշտպան, որի մահվան պատճառ դարձավ ինքնագոլը
Հուլիս 1 - Պամելա Անդերսոն, կանադացի դերասանուհի, մոդել
Օգոստոսի 8 - Մարսելո Բալբոա, ամերիկացի ֆուտբոլիստ, պաշտպան
Օգոստոսի 11 - Մասսիմիլիանո Ալլեգրի, իտալացի ֆուտբոլիստ, կիսապաշտպան
Օգոստոս 21 - Սերժ Թանգյան, ամերիկահայ ռոք երաժիշտ, երգահան
Սեպտեմբեր 3 - Տարոն Աճեմօղլու, հայազգի տնտեսագետ
Նոյեմբերի 4 - Մինո Ռայոլա, իտալական ծագումով հոլանդացի ֆուտբոլային գործակալ։
Փետրվարի 20 - Կուրտ Քոբեյն, ամերիկացի ռոք երաժիշտ, երգերի հեղինակ և նկարիչ։ Հայտնի է որպես «Nirvana» խմբի վոկալիստ, մահացալ է ապրիլի 5, 1994
Ժիրայր Սեֆիլյան - հայ ազատամարտիկ, «Շուշի» առանձնակի գումարտակի հրամանատար


== Մահեր ==
Մարտի 22 - Օտո Սկուլմե, լատվիացի խորհրդային նկարիչ
Ապրիլի 19 - Կոնրադ Ադենաուեր, Գերմանիայի Ֆեդերատիվ Հանրապետության պետական գործիչ, իրավագետ
Մայիսի 11 - Կարո Զաքարյան, հայ կոմպոզիտոր և խմբավար
Հունիսի 24 - Ստեփան Քեչեկյան, հայ խորհրդային իրավաբան, իրավաբանական գիտությունների դոկտոր, պրոֆեսոր, ՌԽՖՍՀ գիտության վաստակավոր գործիչ
Նոյեմբերի 18 - Բորիս Սուպյան, տանկային զորքերի գեներալ-մայոր
Դեկտեմբերի 4 - Հակոբ Անտոնյան, հայ բանաստեղծ, հրապարակախոս, թարգմանիչ
Նիկոլայ Ստրելեցկի, շինարարական կոնստրուկցիաների և կամրջաշինության բնագավառի խորհրդային գիտնական
Հունվարի 8 - Հայկազ Մարջանյան, կուսակցական և պետական աշխատող
Նոյեմբերի 23 - Հրաչյա Մարգարյան, խորհրդային կուսակցական և պետական աշխատող
Ալեքսանդր Մարգարյան, հայ խորհրդային լեզվաբան
Մայսուրյան Նիկոլայ Ալեքսանդրի, հայ խորհրդային բուսաբույծ
undefinedի - Հարություն Կալենց, նկարիչ
Հարություն Կալենց, նկարիչ (ծ.1910)
Մայիսի 21 - Բարսեղ Կանաչյան, հայ կոմպոզիտոր, խմբավար, Հայաստանի հիմնի երաժշտության հեղինակ (ծ.1885)
Հուլիս 8 - Վիվիեն Լի, անգլիացի դերասանուհի (ծ. 1913)
Հոկտեմբեր 11 - Հովհաննես Իսակովհայազգի Խորհրդային Միության նավատորմի Ծովակալ (ծ. 1894)
Հոկտեմբեր 14 - Ստեփան Զորյան (Առաքելյան), հայ գրող, ակադեմիկոս (ծ. 1889)
Նարեկ Գրիգորյան

Նարեկ Հարազատի Գրիգորյան (հոկտեմբերի 6, 1991(1991-10-06), Նորատուս, Կամոյի շրջան, Հայաստան), Հայաստանի Ազգային ժողովի պատգամավոր։


== Կենսագրություն ==
Նարեկ Գրիգորյանը ծնվել է 1991 թվականի հոկտեմբերի 6-ին Գեղարքունիքի մարզի Նորատուս գյուղում։
Ազատվել է Հայաստանի զինված ուժերում պարտադիր զինվորական ծառայությունից։ Ըստ «Հեթք» ինտերնետային թերթի, ազատման հիմքը եղել է ինքնավնասումը։
Սովորել է Երևանի Հյուսիսային համալսարանի տնտեսագիտության կառավարման և ինֆորմատիկայի ֆակուլտետի «Տնտեսագիտություն և կառավարում» բաժինը, որն ավարտել է 2013 թվականին։ Հետագայում ուսումը շարունակել է ՀՀ պետական կառավարման ակադեմիայի մագիստրատուրայի «Գործարար վարչարարություն (MBA)» բաժնում։ 
2016-2018 թվականներին Նարեկ Գրիգորյանը եղել է Հայաստանի Գեղարքունիքի մարզի Նորատուս համայնքի ավագանու անդամ։ 2017 թվականի փետրվարից-մայիս ընկած ժամամակահատվածում եղել «Սևան ազգային պարկ» պահպանվող տարածքի տեսուչ։
2018-2020 թվականներին զբաղեցրել է Հայաստանի Գեղարքունիքի մարզպետի տեղակալի պաշտոնը։ Հանդիսանում է «Քաղաքացիական պայմանագիր» կուսակցության հիմնադիր անդամ է։
2020 թվականի դեկտեմբերի 4-ին Նարեկ Գրիգորյանը Ազգային ժողովի պատգամավոր է ընտրվել «Իմ քայլը» կուսակցությունների դաշինքի թիվ 8 ընտրատարածքի տարածքային ընտրական ցուցակով։
Ըստ Նարեկ Գրիգորյանը պնդման, նա մասնակցել է 44-օրյա պատերազմին, եղել է «Գեղարքունիք» ջոկատի հրամանատարը։ Սակայն այդ տեղեկությունը հերքել է ՀՀ Պաշտպանության նախարարությունը՝ հայտնելով, որ Նարեկ Գրիգորյանի գլխավորած «Գեղարքունիք» ջոկատն առաջնագծում չի մարտնչել, առանձին որևէ մարտական առաջադրանք չի կատարել, ջոկատի անձնակազմից զոհեր և վիրավորներ չեն եղել, պարգևատրման ներկայացումներ չեն եղել։


== Անձնական կյանք ==
Ամուսնացած է, ունի երեք երեխա։


== Ծանոթագրություններ ==


== Արտաքին աղբյուրներ ==
ԳՐԻԳՈՐՅԱՆ ՆԱՐԵԿ ՀԱՐԱԶԱՏԻ
8-րդ գումարման խորհրդարանի կազմը
«Իմ Քայլը» դաշինքի համապետական ցուցակը․ ԱԺ 2018
Ստեփանավանի կամավորական ջոկատ

Ստեփանավանի կամավորական ջոկատ, կազմավորվել է 1989 թվականին Ստեփանավանում։ Ունեցել է շտաբ, ռազմական խորհուրդ։ 1989-1994 թվականներին մասնակցել է Հայաստանի Հանրապետության Նոյեմբերյանի (Ոսկեպար, Դովեղ, Կողբ), Կապանի (Դավիթ Բեկ), Իջևանի և Արցախի Հանրապետության Մարտակերտի (Հաթերք, Մաղավուզ, Մարտակերտ, Մատաղիս, Տոնաշեն, Հակոբ Կամարի և այլն), Քաշաթաղի, Քարվաճառի (Օմարի լեռնանցք), Շուշիի շրջանների ինքնապաշտպանական և ազատագրական մարտերին։ Մարտական տարբերն գործողությունների ժամանակ հրամանատարներ են եղել Ռ. Կատինյանը, Հ. Շահվերդյանը։ Ջոկատից զոհվել է 21 ազատամարտիկ։
Գուրգեն Անտոնյան (դերասան)

Անվան այլ կիրառումների համար տե՛ս՝ Գուրգեն Անտոնյան (այլ կիրառումներ)Գուրգեն Ռազմիկի Անտոնյան (հունվարի 10, 1953(1953-01-10), Գետաշեն, Հոկտեմբերյանի շրջան, Հայկական ԽՍՀ, ԽՍՀՄ), հայ դերասան։


== Կենսագրություն ==
Գուրգեն Անտոնյանը ծնվել է 1953 թվականին ՀՀ Արմավիրի մարզի Գետաշեն գյուղում։ 1974-1978 թվականներին սովորել է Երևանի գեղարվեստա-թատերական ինստիտուտի կինոյի և թատրոնի դերասան բաժնում՝ Ռաֆայել Ջրբաշյանի արվեստանոցում, 1985-1988 թվականներին՝ ռեժիսորական ֆակուլտետում։
Եղել է Երևանի երիտասարդական փորձարարական թատրոնի, այնուհետև՝ Երևանի Գաբրիել Սունդուկյանի անվան ազգային ակադեմիական թատրոնի, 1980-1982 թվականներին Կապանի Ալեքսանդր Շիրվանզադեի անվան պետական դրամատիկական թատրոնի դերասան, 1987 թվականից՝ Երևանի Հրաչյա Ղափլանյանի անվան պետական դրամատիկական թատրոնի դերասան։
Մասնակցել է Արցախյան ազատամարտին, արժանացել պարգևների։


== Ներկայացումներ ==
Արմեն Խանդիկյանի «Սուր», «Ուրվականներ»
Մարդ՝ Լևոն Մութաֆյանի «Ձուկն առանց ջրի կամ suicide»
Սոֆոկլեսի «Էդիպ արքա»
Անտոն Չեխովի «Քեռի Վանյա»
Հակոբ Պարոնյանի «Պաղդասար աղբար»
Պոլոնիուս՝ Վիլյամ Շեքսպիրի «Համլետ»
Իշխան՝ Վիլյամ Շեքսպիրի «Ռոմեո և Ջուլիետ»
Գուշակ՝ Վիլյամ Շեքսպիրի «Հուլիոս Կեսար»
Շնաբույծ՝ Ս. Ստրատիևի «Մաքսաիմալիստը»
Իվ Տերնոն՝ Պերճ Զեյթունցյանի «Փարիզյան դատավճիռ»


== Հեռուստասերիալներ ==
«Անծանոթը», 2012


== Պարգևներ, մրցանակներ ==
«Արտիստ» մրցանակ՝ տղամարդու լավագույն դերակատարման համար, 2007


== Ծանոթագրություններ ==
Իզոլա դել Կանտոնե

Իզոլա դել Կանտոնե (իտալերեն՝ Isola del Cantone), կոմունա Իտալիայում, գտնվում է Լիգուրիա մարզում, Ջենովա գավառում։ Բնակչությունը կազմում է 1545 մարդ (2008 թվականի տվյալներով)։ Բնակչության խտությունը՝ 32 մարդ/կմ²։ Տարածքը՝ 48 կմ²։ Փոստային ինդեքս՝ 16017։ Հեռախոսային կոդ՝ 010։


== Ժողովրդագրություն ==
Բնակչության շարժ.


== Ադմինիստրացիայի կոմունաներ ==
Հեռախոս 010 9636116
Էլեկտրոնային փոստ segretario@comune.isoladelcantone.ge.it
Պաշտոնական կայք http://www.comune.isoladelcantone.ge.it/


== Ծանոթագրություններ ==
Դաջալաբաշի

Դաջալաբաշի, լեռ Թուրքիայի Էրզրումի նահանգում, Անտիպոնտական լեռնահամակարգում, նրա հյուսիսարևելյան մասում, Օլթի քաղաքից մոտ 21 կմ հյուսիս-արևմուտք, Օլթի գետի ձախակողմյան վտակներից մեկի վերին հոսանքում։ Լանջերը պատված են անտառներով։


== Ծանոթագրություններ ==
Արևշահ

Արևշահ, հայկական արական անուն։ Առաջացել է հայերեն արև և պարսկերեն՝ شاه, շահ՝ «թագավոր» բառերից, վերջինս գրեթե որպես մասնիկ կցվում է շատ անունների։ Գործածվել է 16-18-րդ դարերում։


== Ծանոթագրություններ ==
Կանաչ խաչ (կազմակերպություն)

«Կանաչ խաչ» կազմակերպություն (株式会社ミドリ十字; Kabushiki Gaisha Midori Jūji, ռուս.՝ Зелёный Крест) Ճապոնիայի առաջատար դեղագործական կազմակերպություններից մեկը։ 1998 թվականի ապրիլի 1-ին այն միացավ  Yoshitomi Pharmaceutical Co., Ltd. (吉富製薬株式会社) կազմակերպությանը և 2000 թվականի ապրիլին անվանափոխվեց Welfide Corporation (ウェルファイド株式会社)։


== Պատմությունը ==
«Կանաչ Խաչ» կազմակերպությունն ստեղծվել է 1950 թվականին և դարձել  առաջին կոմերցիոն «արյան բանկ»-ը  Ճապոնիայում   դառնալով միջազգային  լիցենզավորված դեղագործական կազմակերպություն ՝ արտադրելով  դեղորայք առողջապահական ոլորտում։ Այս կազմակերպության հիմնադիրները զինվորական հանցագործներ էին ՝ « ջոկատ 731»-ից, ովքեր մարդկանց վրա փորձարկումներ էին կատարում։ Այդպիսիք էին փոխգնդապետ Նայիթոն և ստորաբաժանման հիմնադիր գեներալ-լեյտենանտ՝ Մասադզի Կիտանոն։


== Արտադրություն ==
Արտադրված արտադրանքը լայնորեն կիրառվել է հիվանդությունների լայն շրջանակի բուժման համար։ Բացի արյան  ամբողջ փոխներարկումը մատակարարելուց, «Կանաչ խաչ»- ը նաև ակտիվ գործունեություն է ծավալել արյան արտադրանքի մշակման գործում ՝ ուսումնասիրելով արյան մակարդման, հակամարմինների և ալբումինի ասպեկտները։ 1960-ական թվականներին նրանք զբաղվում էին ոչ միայն պլազմայով, այլ նաև  դարձան   առաջատարներ  և գործակալներ սիրտ-անոթային, իմունային, հակաբորբոքային, ալբումինի վրա հիմնված խնդիրների և այլ ոլորտների  ասպարեզում։Այդ ամենը կազմում էին արյան պլազմայի բաղադրիչների պարանտերային սննդի հետ   ⅔  եկամուտ՝  կազմակերպության համար։ Ախտորոշիչ ռեակտիվների մեծածախ վաճառքը նույնպես ապահովեց  զգալի շահույթ։ Ընկերությունն ուներ 11 դուստր ձեռնարկություն ՝ երեքական ԱՄՆ-ում և Ճապոնիայում, մեկական Գերմանիայում, Մեծ Բրիտանիայում, Բարբադոսում, Չինաստանում և Հոնկոնգում։ 1998 թ. Ֆինանսական հաշվետվություններում համախառն եկամուտների 41.9% -ը բաժինն  ստանում էին  արտասահմանյան վաճառքից։


== ՄԻԱՎ ==
1980 թվականի վերջին «Կանաչ խաչ » կազմակերպությունը և  բժիշկ Թաքեսի Աբեն հայտնվեցին սկանդալի կիզակետում ՝ այն պատճառով, որ 3000 ճապոնացի վարակվեցին ՄԻԱՎ-ով ՝  օգտագործելով կազմակերպության կողմից արյան համար ստեղծված արտադրանքը։ Այն, ինչպես գիտենք, անվտանգ չէր։


== Ծանոթագրություններ ==


== Արտաքին հղումներ ==
Ճապոնիայի կանաչ խաչը-Համաշխարհային կանաչ խաչը Archived 2018-08-16 at the Wayback Machine. (անգլ.)
187 (այլ կիրառումներ)

187 անվանումը կարող է ունենալ հետևյալ կիրառումները․

187 (թիվ) - բնական թիվ,
187 (ֆիլմ) - ամերիկական թրեյլեր, 1997 թվականի դրամա, որի գլխավոր դերում հանդես է եկել Սեմյուել Ջեքսոնը։
Ժանընդոց

Ժանընդոց, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն